fi fi fi fi fi fi fi fi fi fi id fi id fi fi fi fi fi fi fi fi fi fi fi fi fi fi fi fi fi fi fi fi fi fi fi eo fi fi ceb en nl ca it fr fi fi fi fi sv fi es tr es en en en
Varjopankit ovat erilaisia pankkisääntelyn ulkopuolella toimivia organisaatioita, jotka tarjoavat rahoitusta etenkin yrityksille. Varjopankki terminä kuulostaa hieman epämääräiseltä ja vaaralliselta, mutta todellisuudessa varjopankkitoiminta on tärkeä osa nykyaikaista talousjärjestelmää. Tällä sivulla kerromme, mitä varjopankit oikeastaan ovat ja miksi ne ovat tärkeitä.
Varjopankit välittävät rahoitusta sellaisilla tavoilla, jotka eivät kuulu perinteisen pankkitoiminnan piiriin. Parhaassa tapauksessa varjopankit täydentävät perinteisiä rahoitusmarkkinoita, huonoimmillaan ne kaivavat pohjaa laillisten markkinoiden alta.
Käsitettä ”varjopankki” käytti tiettävästi ensimmäisenä amerikkalainen sijoitusasiantuntija Paul McCulley vuonna 2007.
Suurin osa varjopankkitoiminnasta on laillista. Toimintaa harjoittavat muun muassa erilaiset säätiöt, sijoitusrahastot, korkorahastot ja välittäjät, joilla ei tyypillisesti ole pankkilisenssiä. Suomalaisista varjopankeista tunnetuin on runsaasti mediahuomiota saanut GF Money, joka on erikoistunut yritysrahoitukseen. Tänä vuonna yhtiö laajensi tosin toimintaansa myös kuluttajalainoihin.
Kuinka suuri varjopankkisektori on nykyään?
Vuonna 2007 kansainvälinen varjopankkisektori oli suuruudeltaan arviolta 50 triljoonaa dollaria. Finanssikriisin ja sitä seuranneen tiukentuneen valvonnan johdosta varjopankkitoiminta hiipui hetkeksi, mutta viime vuosina se on lähtenyt taas kasvuun.
Vuonna 2011 varjopankkisektorin suuruudeksi arvioitiin jo 60 triljoonaa dollaria ja sen jälkeen kasvu on jatkunut yli triljoonan dollarin vuosivauhdilla.
Varjopankkisektorin tarkkaa suuruutta ei tiedetä, sillä eri tahot määrittelevät varjopankkitoiminnan eri tavoilla. Hurjimpien arvioiden mukaan sektorin todellinen suuruus on jopa yli 100 triljoonaa dollaria.
Varjopankkisektorin suuruus vaihtelee maasta toiseen. Hollannissa se on kooltaan jopa 45 % perinteisen pankkisektorin suuruudesta. Voimakkaimmin varjopankit kasvavat tällä hetkellä Aasian nousevissa talouksissa.
Mitä varjopankit tekevät ja miksi niitä tarvitaan?
Varjopankkien eräs näkyvimmistä toiminnoista koskee yritysrahoitusta. Varjopankit keräävät rahaa sijoittajilta ja ohjaavat niitä sellaisen liiketoiminnan tueksi, joka syystä tai toisesta ei saa rahoitusta perinteisiltä pankeilta. Viime vuosina yleistyneet vertaislainat ovat hyvä esimerkki varjopankkitoiminnasta.
Varjopankkien välittämät lainat ovat usein kalliimpia kuin perinteiset pankkilainat. Niiden hinta voi nousta jopa kymmeniin prosentteihin. Näin ei kuitenkaan ole kaikissa tilanteissa. Joskus vertaislaina voi olla yritykselle jopa edullisempi vaihtoehto kuin pankkilaina.
Euroalueella jopa 25 % yritysrahoituksesta tulee nykyään pankkisektorin ulkopuolelta. Myös monet suuret ja vakavaraiset yritykset rahoittavat kasvuaan varjopankkien avulla. Vastuullisesti pyöritetty varjopankkitoiminta on tärkeä lisä rahoitusalalle etenkin maissa, joissa pankkialaa säädellään tiukasti. Varjopankit paikkaavat rahoitusjärjestelmään jääviä aukkoja, tehostavat liiketoiminnan rahoitusta ja edistävät näin myös kansantaloutta.
Mitä ongelmia varjopankkeihin liittyy?
Vain osa varjopankkitoiminnasta on vastuullista. Pankkien ulkopuolisella rahoitussektorilla käytetään usein hyväksi veroparatiiseja. Varjopankit voivat myös lisätä talouden epävakautta. Tästä hyvänä esimerkkinä toimii 2000-luvun finanssikriisi.
Määritelmänsä mukaisesti varjopankit kiertävät kaikkein tiukimpia säädöksiä. Tämä kuuluu asiaan. Jokainen yritys kahlita varjopankkeja tuottaa aina uusia varjopankkitoiminnan muotoja. Tämä ei tarkoita, etteikö pankkisektorin ulkopuolista rahoitustoimintaa voisi säädellä monilla erilaisilla tavoilla. Jokainen yritys, rahasto ja säätiö on jonkin maan lainsäädännön alaisuudessa. Kansainvälisellä yhteistyöllä voidaan varmistaa varjopankkisektorin riittävä valvonta ja tukea vastuullista rahoitustoimintaa.
Laskurahoitus talouden ajautuessa taantumaan 8.9.2022
Oma pääoma vs. Vieras pääoma 7.9.2022
Kesän 2022 aukioloajat 30.6.2022
Hae meille töihin! 1.12.2021
Rahoittaja.fi on nyt Corona Capital 29.10.2021
Arkisto Valitse kuukausi syyskuu 2022  (2) kesäkuu 2022  (1) joulukuu 2021  (1) lokakuu 2021  (2) toukokuu 2021  (2) huhtikuu 2021  (1) maaliskuu 2021  (1) joulukuu 2020  (1) lokakuu 2020  (3) syyskuu 2020  (5) elokuu 2020  (1) kesäkuu 2020  (1) toukokuu 2020  (1) huhtikuu 2020  (1) maaliskuu 2020  (1) helmikuu 2020  (3) joulukuu 2019  (1) syyskuu 2019  (3) elokuu 2019  (2) kesäkuu 2019  (3) huhtikuu 2019  (2) maaliskuu 2019  (2) helmikuu 2019  (1) tammikuu 2019  (2) joulukuu 2018  (2) marraskuu 2018  (1) lokakuu 2018  (1) syyskuu 2018  (1) elokuu 2018  (1) kesäkuu 2018  (2) toukokuu 2018  (2) huhtikuu 2018  (1) maaliskuu 2018  (1) helmikuu 2018  (2) tammikuu 2018  (1) joulukuu 2017  (3) marraskuu 2017  (1) lokakuu 2017  (2) syyskuu 2017  (2) elokuu 2017  (2) heinäkuu 2017  (2) kesäkuu 2017  (4) toukokuu 2017  (2) huhtikuu 2017  (2) maaliskuu 2017  (1) helmikuu 2017  (2) tammikuu 2017  (5) joulukuu 2016  (4) marraskuu 2016  (1) lokakuu 2016  (4) syyskuu 2016  (3) elokuu 2016  (2) heinäkuu 2016  (2) kesäkuu 2016  (2) toukokuu 2016  (3) huhtikuu 2016  (3) maaliskuu 2016  (2) tammikuu 2016  (1) joulukuu 2015  (1) lokakuu 2015  (2)
Innopoli 3, B-talo 2. krs.
+358 (0) 290 300 400
© Corona Capital Oy - Suunnittelu ja tuotanto Forma Design & Monkinmedia